વિંછીયા શાકમાર્કેટ વિસ્તાર રોજાસરા બંધુઓની એક પછી એક પાંચ દુકાનોમાં મંગળવારે પરોઢિયે ત્રણ વાગ્યે કોઇ કારણોસર અચાનક આગ ભભૂકી ઉઠતા એક પછી એક કાપડ અને ઘરવખરીની પાંચ દુકાનો સળગી ગઇ હતી. આ આગ અન્ય કોઇ નજીકની દુકાનોમાં ન લાગે તે માટે બાજુના દુકાનોદારોએ પોતાનો માલ છ વાગ્યા સુધીમાં કાઢી લીધો હતો. આગ લાગ્યા પછી સ્થાનિકોએ વિંછીયામાં કોઇ ફાયર વિભાગને જાણ કરી હતી. પરંતે તેમને લાંબુ અંતર કાપવાનું હોય તેથી આગ એ વિકરાળ સ્વરૂપ ધારણ કરતા સ્થાનિકોએ પીજીવીસીએલના અધિકારીઓએ વીજ પુરવઠો બંધ કરાવી આગ ઓલાવવાનું કાર્ય કર્યુ હતું. ત્યારબાદ જસદણ ફાયર વિભાગ આવતા ફાયર ફાઈટરોએ આગ બુઝાવવા ત્રણ કલાકની જહેમત બાદ બુઝાતા સ્થાનિકોએ રાહતનો શ્વાસ લીધો હતો. વિંછીયા ગામમાં તાલુકો જાહેર કર્યાને વર્ષોના વ્હાણા વિતી ગયા હોવા છતા ફાયર ફાઈટરની સુવિધા નથી. ત્યારે ભવિષ્યમાં કોઇ આગજનીના બનાવ બને તે માટે આ સુવિધા ઉભી કરવા ગ્રામજનોમાં માંગણી ઉઠવા પામી છે. આ આગ અંગે દુકાન માલીકોને કેટલું નુકસાન થયું છે તે આ લખાય સુધી નોંધ કરવામાં આવી નથી.